ЗАЦВЕРДЖАНА

на пасяджэнні метадычнага савета

ад 09.09.2016

пратакол № 1

**ПАЛАЖЭННЕ**

**аб прадметным метадычным аб’яднанні педагагогаў**

**дзяржаўнай установы адукацыі “Лукская сярэдняя школа”**

1. **Агульныя палажэнні**

Метадычныя аб’яднанні настаўнікаў гуманітарнага, прыродазнаўча-матэматычнага цыклу прадметаў, настаўнікаў пачатковых класаў з’яўляюцца структурнымі падраздзяленнямі метадычнай службы школы, вядуць метадычную работу па прадметах, арганізуюць пазакласную дзейнасць вучняў.

1. **Мэты дзейнасці метадычнага аб’яднання:**

* павышэнне ўзроўню асобаснай культуры педагогаў і іх прафесійнага майстэрства;
* стварэнне спрыяльных умоў для нармальнага функцыянавання педагогаў (забеспячэнне магчымасці абмяняцца думкамі і вопытам па прыярытэтных і праблемных пытаннях навучання і выхавання, атрымаць метадычную падтрымку і г.д.).

1. **Задачы метадычнага аб’яднання:**

* аператыўнае рэагаванне на запатрабаванні педагогаў па актуальных адукацыйных праблемах;
* знаёмства з дасягненнямі педагагічнай навукі і практыкі, з новымі педагагічнымі тэхналогіямі;
* арганізацыя сістэмы метадычнай работы з мэтай развіцця педагагічнай творчасці і самарэалізацыі ініцыятывы педагогаў;
* стымуляванне і развіццё пошукавага і даследчага падыходу да адукацыйнага працэсу;
* выяўленне, абагульненне і распаўсюджанне перадавога педагагічнага вопыту навучання і выхавання.

1. **Змест работы метадычнага аб’яднання**

Метадычнае аб’яднанне - не менш за 4 пасяджэнні ў год, з іх - 2 тэматычныя семінары:

* праводзіць аналіз рэзультатаў адукацыйнага працэсу;
* арганізуе і праводзіць вучэбна-метадычныя мерапрыемствы, зыходзячы з запатрабаванняў педагогаў і вынікаў дыягностыкі;
* распрацоўвае метадычныя рэкамендацыі ў дапамогу настаўнікам, вучням у мэтах больш паспяховага навучання, павышэння культуры вучэбнай працы;
* уносіць прапановы у арганізацыю і змест атэстацыі педагогаў;
* арганізуе работу з маладымі настаўнікамі.

1. **Метадычнае аб’яднанне мае права:**

* уносіць прапановы аб паляпшэнні вучэбнага працэсу ва ўстанове адукацыі;
* звяртацца за кансультацыямі па праблемах навучання і выхавання да намеснікаў дырэктара, метадыстаў аддзела адукацыі;
* ставіць перад адміністрацыяй школы пытанне аб заахвочванні сваіх членаў за поспехі ў рабоце;
* рыхтаваць свае прапановы пры правядзенні атэстацыі педагогаў;
* ставіць пытанне аб публікацыі на старонках перыядычнага друку матэрыялаў аб лепшым вопыце работы;
* рэкамендаваць педагогам розныя формы павышэння кваліфікацыі.

1. **Кіраўнік прадметнага метадычнага аб’яднання абавязаны:**

* **п**ры планаванні работы метадычнага аб’яднання зыходзіць з асноўных праблем навучання і выхавання ва ўстанове адукацыі, рашэнняў педагагічных саветаў, нарад, кантраляваць іх выкананне;
* **в**ывучаць на пясяджэннях метадычных аб’яднанняў нарматыўныя дакументы, адзіныя педагагічныя патрабаванні да настаўнікаў і вучняў;
* **с**кладаць план работы метадычнага аб’яднання; аказваць дапамогу педагогам у выбары тэм для самаадукацыі і кантраляваць яе выкананне;
* **а**жыццяўляць кантроль за выкананнем вучэбных праграм у канцы паўгоддзя і навучальнага года, абмяркоўваць з настаўнікамі планы работы факультатываў, гурткоў, навуковага аб’яднання, замацаваць вопытных педагогаў для аказання дапамогі маладым настаўнікам;
* **с**класці і абмеркаваць з адміністрацыяй графік кантрольных работ і адкрытых урокаў, аказаць дапамогу адміністрацыі па падборы матэрыялаў для выніковых кантрольных работ, арганізацыі кантролю, правядзенні экзаменаў;
* **п**рымаць удзел у размеркаванні вучэбнай нагрузкі настаўнікаў.

1. **Дакументацыя прадметнага метадычнага аб’яднання:**

* Палажэнне аб метадычным аб’яднанні педагогаў.
* План работы метадычнага аб’яднання.
* Пратаколы пасяджэнняў метадычнага аб’яднання.